Bernadette Malgorn a vo e penn  listenn an UMP e Breizh. Studerien Roazhon o deus dalchet soñj outi moarvat pa oa prefed rannvro. Brudet oa evit bezañ reut a-wechoù ha gwidreus dalchmat pa veze anv da lakaat an urzh da dalvezout. Un urzh hag a en doa eviti ur ster politikel zoken ma ne oa ket un urzh nevez. Nomp ket souezhet eta e vije bet dibabet ur servijourez ken feal gant Nicolas Sarkozy daoust dezhi nompas bezañ ezel eus an UMP na bezañ klasket mont war ar renk e lech-mañ-lech a-raok kabaliñ evit ar votadegoù rannvro. Bez ez eus tud  evel-se. Guy Hascoet da skouer. Nouzon ket peseurt mod e vez lavaret e brezhoneg politicien hors-sol? Met evit pezh a sell eus Malgorn hon eus choant huchal evel gwechall evit an nukleel, Malgorn nann trugarez!